עיריית רחובות, באמצעות הבית החם למען הקהילה באגף השכונות והאגף לשירותים חברתיים, מחלקת בימים אלה באמצעות מתנדבים ומתנדבות כ- 2150 שוברים לרכישת מזון לקראת החג. השוברים מחולקים לקשישים ולמשפחות נזקקות ומשפחות ברוכות ילדים ברחבי העיר
מבצע 'קמחא דפסחא' נערך בכל שנה מטעם לשכת ראש העיר, רחמים מלול.
בימים האחרונים נערכו בעיריית רחובות לחלוקה, וגויסו עשרות מתנדבים ומתנדבות לביצוע המשימה, על מנת לחלק את השוברים ישירות לבתים ולא בחלוקה בבית החם כפי שנעשה בעבר, כל זאת בהתאם להנחיות משרד הבריאות.
ראש העיר, רחמים מלול: "גם בתקופה זו לא נשאיר תושבים ותושבות מאחור. בימים האחרונים נערכנו לחלוקת השוברים בהתאם לרישומי הרווחה. אנו מאחלים לכל המשפחות והקשישים שיקבלו את השוברים- חג פסח שמח, ואומרים להם – אתם לא לבד, אנחנו איתכם!
אנו מודים לכל המתנדבים הרבים שנענו דווקא בימים אלה לקריאתנו לסייע בחלוקה, ולכל העובדים והמנהלים שעוסקים בכך."
חבר המועצה שאול צגהון, מחזיק תיק השכונות: "הבית החם בקהילה הוא מוקד של סיוע למשפחות נזקקות ברחבי העיר. השנה נערכנו לחלוקה באופן שונה, בשל הנחיות משרד הבריאות. בשיתוף פעולה עם האגף לשירותים חברתיים פתחנו במבצע החלוקה באמצעות מתנדבים, ישירות עד לביתם של מאות התושבים והמשפחות הזקוקות לכך. אנו מקווים כי השוברים יסייעו למשפחות ולקשישים בהקלת הנטל לקראת החג."
חבר המועצה שמוליק בר דאנזאן, מחזיק תיק השירותים החברתיים: "השנה פעלנו באופן מיוחד לגיוס עשרות מתנדבים לחלוקת התווים, בסיוע פורומים עירוניים על מנת לחלק תווי שי אלו עד לפתח הבית של התושבים. תודה לזהר בלום מ״מ ראש העיר, לחברתי לסיעה אורית שרגאי מחזיקת תיק אוכלוסיות מיוחדות וחברי שאול צגהון מחזיק תיק שכונות ולעובדי האגף לשרותים חברתיים בהובלת אירית שיפריס. תודה נוספת לעובדי הבית החם בהובלת אופיר עותמי על הארגון, לכל מי שלקח חלק ולמתנדבים שחילקו את התווים.
אני רוצה להודות לראש העיר מר רחמים מלול על התמיכה והאימון באגף השכונות, לחברי עו״ד שמואל בר דאנזאן מחזיק תיק השרותים החברתיים על שיתוף הפעולה, ולכל אגף הרווחה, לצביקה מדהלה רל"ש, כמו"כ למנהל אגף השכונות רמי מדהלה, לסגן מנהל אגף השכונות אופיר עותמי, לערן גדסי, איתי גדקה ולכל הצוות אגף השכונות שעושים ימים כלילות בכדי לעמוד במשימה החשובה הזאת, ולפעילי שכונות אילן מקונן, דני מולו, ארגאו, גדי, מקונן, מירי, יצחק, לאביבה חלבי ולמתנדבים המדהימים, לשירי קלר והמתנדבים על אני מודה לכולם מקרב לב"